IVL โชว์กำลังผลิตโตตามแผน กำไรปี 58 พุ่งเกือบ 300%
IVL เผยกำไรปี 58 พุ่งเกือบ 300% หลังกำลังการผลิตเพิ่มขึ้นต่อเนื่อง, ฐานสต๊อกลอสลดลง และมีกำไรจากการต่อรองซื้อกิจการ CEPSA ในประเทศแคนาดา
20 ก.พ. 2559

บริษัท อินโดรามา เวนเจอร์ส จำกัด (มหาชน) หรือ IVL รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 6.61 พันล้านบาท หรือมีกำไรสุทธิ 1.20 บาทต่อหุ้น เพิ่มขึ้น 294.57% จากช่วงเดียวกันของปีก่อนที่มีกำไรสุทธิ 1.68 พันล้านบาท หรือมีกำไรสุทธิ 0.32 บาทต่อหุ้น
โดยกำไรปี 58 ที่เพิ่มขึ้นเนื่องจากฐานสต๊อกลอสที่ลดลง และมีกำไรการต่อรองซื้อกิจการ CEPSA ในประเทศแคนาดา ขณะที่บริษัทขนาดกำลังการผลิตที่เพิ่มขึ้นอย่างต่อเนื่องจากระดับ 8.5 ล้านตันในปี 58 ตามแผนการซื้อกิจการ